**AIŠKINAMASIS RAŠTAS**

**SAVIVALDYBĖS TARYBOS SPRENDIMO PROJEKTUI „DĖL SOCIALINIO BŪSTO NUOMOS SĄLYGŲ PAKEITIMO“**

**1. Sprendimo projekto esmė, tikslai ir uždaviniai.**

Sprendimo projektu yra siūloma patenkinti savivaldybės socialinių būstų *(duomenys neskelbtini)*, Klaipėdoje, nuomininkų S. Ž. ir S. Č. prašymus pakeisti nuomos sąlygas. Pagal 2019 metų Metinės gyventojo (šeimos) deklaracijų duomenis nuomininkų deklaruotas turtas daugiau kaip 25 proc. viršija Paramos būstui įsigyti ar išsinuomoti įstatymo (toliau-Įstatymas) 11 straipsnio 3 dalyje nustatytus pajamų dydžius teisei į socialinio būsto nuomą pagrįsti. Dėl šios priežasties teisę nuomotis būstą socialinio būsto nuomos sąlygomis jie yra praradę.

**2. Projekto rengimo priežastys ir kuo remiantis parengtas sprendimo projektas.**

2.1.Socialinis būstas *(duomenys neskelbtini)*, Klaipėdoje (1 kambarys, 33,22 kv. m. naudingojo ploto), S. Ž., sulaukusiam eilės socialiniam būstui, buvo išnuomotas 2018-07-10 Savivaldybės administracijos direktoriaus įsakymu Nr. AD2-641. Vykdydamas Įstatyme nustatytą prievolę, nuomininkas Savivaldybės administracijai pateikė 2019 metų Metinę gyventojo (šeimos) turto deklaraciją (toliau-Deklaracija). Nagrinėjant Deklaracijos duomenis buvo nustatyta, kad socialiniame būste gyvenančio nuomininko 2019 metais gautos grynosios pajamos siekė 7735 Eur. Šią sumą sudaro neįgalumo pensija ir su darbo santykiais arba jų esmę atitinkančiais santykiais susijusios išmokos. Deklaruota pajamų suma viršija Įstatyme nustatytą didžiausią leistiną vieno asmens, gyvenančio Klaipėdos mieste, pajamų dydį, - 5750 Eur.

Įvertinus pateiktus dokumentus bei vadovaujantis Savivaldybės būsto ir socialinio būsto nuomos tvarkos aprašu, patvirtintu Klaipėdos miesto savivaldybės tarybos 2020 m. spalio 29 d. sprendimu Nr. T2-240 „Dėl Savivaldybės būsto ir socialinio būsto nuomos tvarkos aprašo patvirtinimo“ (toliau – Tvarkos aprašas), S. Ž. atitinka Tvarkos aprašo 65.1 punkte išdėstytus kriterijus - nuomininkas neįgalus, nuo 2018-11-14 nustatytas 35 proc. darbingumo lygis, jo vardu Valstybės įmonės Registrų centro Nekilnojamojo turto registro centrinio duomenų banko duomenų bazėje kito būsto nėra įregistruota. Todėl siūloma tenkinti nuomininko prašymą. Su nuomos pakeitimo sąlygų pasekmėmis ir galimybėmis nuomininkas yra supažindintas.

S. Ž. nuomojamo socialinio būsto *(duomenys neskelbtini)*, Klaipėdoje, nuomos mokestis už visą nuomojamą plotą yra 33,69 Eur, Pakeitus socialinio būsto nuomos sąlygas, nuomininkas pirmus metus mokėtų 20% didesnę nuomą – 40,43 Eur, o po metų – 84,22 Eur.

2.2. Socialinis būstas *(duomenys neskelbtini)*, Klaipėdoje (4 kambariai, 89,67 kv. m. naudingojo ploto), S. Č. 5 asmenų šeimai, sulaukusiai eilės socialiniam būstui, buvo išnuomotas 2018-07-25 Savivaldybės administracijos direktoriaus įsakymu Nr. AD2-690. Vykdydama Įstatyme nustatytą prievolę, nuomininkė Savivaldybės administracijai pateikė 2019 metų Metinę gyventojo (šeimos) turto deklaraciją. Nagrinėjant duomenis buvo nustatyta, kad socialiniame būste gyvenančių nuomininkų 2019 metais gautos pajamos siekė 25596 Eur. Šią sumą sudaro su darbo santykiais arba jų esmę atitinkančiais santykiais susijusios išmokos ir gautos pajamos iš kitos su darbo santykiais nesusijusios ir ne individualios veiklos išmokų, kurios 25 procentais viršija Įstatyme nustatytą didžiausią leistiną penkių asmenų šeimos pajamų dydį, gyvenančių Klaipėdos mieste - 16250 Eur.

Įvertinus pateiktus dokumentus bei vadovaujantis Savivaldybės būsto ir socialinio būsto nuomos tvarkos aprašu, patvirtintu Klaipėdos miesto savivaldybės tarybos 2020 m. spalio 29 d. sprendimu Nr. T2-240 „Dėl Savivaldybės būsto ir socialinio būsto nuomos tvarkos aprašo patvirtinimo“ (toliau – Tvarkos aprašas), S. Č. atitinka Tvarkos aprašo 65.3 punkte išdėstytus kriterijus - šeima augina tris nepilnamečius vaikus, jos šeimos vardu Valstybės įmonės Registrų centro Nekilnojamojo turto registro centrinio duomenų banko duomenų bazėje kito būsto nėra įregistruota. Todėl siūloma tenkinti nuomininkės prašymą. Su nuomos pakeitimo sąlygų pasekmėmis ir galimybėmis nuomininkė yra supažindinta.

S. Č. nuomojamo socialinio būsto *(duomenys neskelbtini)*, Klaipėdoje, nuomos mokestis už visą nuomojamą plotą yra 80,77 Eur, Pakeitus socialinio būsto nuomos sąlygas, nuomininkė pirmus metus mokėtų 20% didesnę nuomą – 96,93 Eur, o po metų – 201,94 Eur.

**3. Kokių rezultatų laukiama.**

Neigiamų specialistų vertinimų negauta. Savivaldybės tarybai priėmus sprendimą, bus patenkinti nuomininkų prašymai ir užtikrinta jų teisė į tolesnę būsto nuomą rinkos sąlygomis.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Nėra.

Skyriaus vyriausioji specialistė,

atliekanti skyriaus vedėjo funkcijas Edita Riekašienė

Parengė

Socialinio būsto skyriaus vyriausioji specialistė

Edita Riekašienė, tel. 39 60 28

2020-11-03